िश्वास नहीं करता । आज का मानव अपने पडोसी और अपने घर के मानव पर भी विश्वास खो बैठा है। कौन किसको किस समय निगल जाएगा, मालूम नही पडता । न किसी को किसी पर विश्वास है, न किसी का किसी से सहज-स्नेह है और न आज किसी मे विमल त्याग एव वैराग्य को प्राणवती भावना ही
दृष्टिगोचर होती है । यह मानव की आध्यात्मिक निर्धनता की स्थिति है । आत्मोद्धार के स्रोत से वियुक्त, सत्य के ज्ञान से अनभिज्ञ, आज का मानव धीरे-धीरे विकास से विनाश की ओर अग्रसर हो रहा है, उत्यान से पतन की ओर वढ रहा है। मेरे विचार मे आज के वैज्ञानिक युग की वह समृद्धि व्यर्थ है, जो मनुष्य की आध्यात्मिक क्षुधा को तृप्त नही कर सकती । वे आविष्कार त्याज्य हैं, जो मनुष्य को मनुष्य नही बना रहने देते । भोगवादी दृष्टिकोण ने मनुष्य जीवन मे निरागा, अतृप्ति और कुठा को जन्म दे डाला है। दूसरे शब्दों में निराशा, अतृप्ति और कुठा ने आज की जन-चेतना को जकड लिया है । शक्ति, अधिकार तथा स्वत्व की लालसा दिनो - दिन प्रचण्ड एक वीभत्स रूप धारण करती जा रही है । इस दृष्टि से मैं यह सोचता हूँ कि मनुष्य को पतन के इस गहन गर्त से निकालने के लिए, आज प्रगतिशील एव सृजनात्मक अध्यात्मवाद की नितान्त आवश्यकता है। आज का मानव परस्पर के प्रतिशोध और विद्वेष के दावानल मे झुलस रहा है । आज के मानव को वही धर्म एव दर्शन सुख और सन्तोष दे सकता है, जो आत्म-वोध, आत्म-सत्य एव आत्म-ज्ञान की उपज है । वही अध्यात्मवाद आज की इस धरती पर पनप सकता है, जो विश्व की समग्र आत्माओं को समान भाव से देखने की क्षमता रखता है। अध्यात्मवाद कही बाहर से आने वाला नहीं है, वह तो हमारी आत्मा का धर्म है, हमारी चेतना का धर्म है एव हमारी संस्कृति का प्राणभूत तत्त्व है । आज के मनुष्य को यह समझ लेना चाहिए कि उसे 